வலிமை

கண் சிமிட்டும் கணத்தில் விண்ணில் பாயும் ஏவூர்தியின் வலிமை,

கண் மூடா விஞ்ஞானி உழைத்தலின் தனித் தன்மை

பயணப் பாதையில் தடைகள் சூழ்ந்த பொழுதிலும்,

விழி அறியா வழியில் மனதறிந்து நடப்பது வலிமை

உருவமில்லா வலிமைக்கு உருவம் கொடுத்தால்,

அது தண்ணீரின் நிலையை பெற்றிருக்கும்,

விவாதத்தில் பனியைப்போல் மென்மையாய் இருப்பது வலிமை,

நெறியை பின்பற்றுவதில் நீரைப்போல் தெளிவாய் இருப்பது வலிமை,

ஆணவம் கொள்ளாமல் ஆழ்கடல்போல் அமைதியாய் இருப்பது வலிமை,

இலக்கை அடைய சுனாமியைப் போல் தடையை உடைப்பது வலிமை,

மலையே தடுத்தாலும் ஆறு போல் வளைந்து செல்வது வலிமை,

அனைவரிடத்திலும் மழையைப்போல் அன்பை பொழிவது வலிமை,

வலிமை இருப்போரிடம் பணிவாய் நடப்பதும் வலிமையே

-விக்னேஷ்